

# Návrh na zmenu dokumentov ŠTK

## Navrhovateľ

*Peter Papp, člen vedenia klubu MOPED, koordinátor turnajov SFP – D12*

*Stanislav Guštafík, predseda klubu MOPED, koordinátor turnajov SFP – D03*

## Motivácia

*Predkladáme návrh na zmenu bodovacieho systému turnajov SFP. Podľa aktuálneho klasifikačného poriadku a bodovacej tabuľky z roku 2015 získavajú body tímy, ktoré skončili v prvej polovici výsledného poradia, bez ohľadu na to, či postúpili zo SWISS do KO alebo skončili niekde na hranici postupujúcich tímov do KO. Nový návrh síce počíta s rovnakým kľúčom udeľovania bodov pre prvú polovicu zúčastnených tímov po skončení turnaja, ale upravuje bodový zisk aj pre tímy, ktoré skončili v druhej polovici a to postupne rastúcim bodovaním od posledného mieste za 1 bod až po polovicu rankingu. Cieľom nie je rozdávať štedrejšie body ale vysporiadať sa s nasledujúcimi situáciami, ktoré môžu viesť k „nespravodlivému“ rozdeľovaniu bodov po turnaji:*

* *Na turnaji je 26 tímov, po 3 kolách SWISS sa stanoví postupujúcich 18 tímov do KO, čo je viac ako polovica, ale boduje len prvá polovica všetkých zúčastnených, čo je 13 tímov. Zvyšné 3 tímy, ktoré sa síce kvalifikovali do hlavnej časti turnaja, získavajú podľa bodovacej tabuľky iba 1 bod.*
* *Na turnaji je 20 tímov, po 3 kolách SWISS postupuje 8 tímov do KO, ale boduje prvých 10 aj napriek tomu, že 2 tímy nesplnili kvalifikačné podmienky do hlavnej časti turnaja KO.*
* *Odstúpenie z turnaja pred ukončením SWISS, tím s finálovými ambíciami neuspel v úvodných kolách SWISS a rozhodne sa predčasne ukončiť turnaj a nedohrať SWISS, pretože zisk 1 bodu na z umiestnenia na hranici postupu alebo na konci rebríčka je preň rovnaký. Odstúpením ale znevýhodní súperov, pripraviť o buchholze.*
* *Na MSR po 3 kolách SWISS vypadáva 1-4 tímov, po skupinovej fáze štvorčlenných skupín na 2 výhry postúpi do finálnej časti MSR polovica tímov zo skupín, ktorá nakoniec boduje. Zvyšné tímy získavajú 5 bodov rovnako ako tie, ktoré zo SWISS do skupinovej fázy ani nepostúpili. Navyše tím po dvoch prehrách v skupine vypadne so skóre 0:2 rovnako ako tím, ktorý dohráva tretie kolo v skupine ale nakoniec vypadáva so skóre 1:2, pričom oba tímy získavajú rovnako 5 bodov.*
* *Ak sa turnaja zúčastní 16 tímov, posledný bodovaný získava 16 bodov, ak je to ale 17 tímov tak tím na ôsmom mieste už získava 34 bodov, rovnaký skok je aj pri prechode z 32 na 33, 64 na 65 atď.*

*Podľa nového návrhu by bolo zohľadnené celkové poradie, tímy v dolnej polovici by si rozdeľovali menší počet bodov ako tímy v hornej polovici ale nie už len po 1 bode ako doteraz, tímy vypadávajúce po prvom kole KO by už nemohli dostať iba 1 bod, motivácia zotrvať v turnaji do posledného kola SWISS by bola založená na čo najlepšom umiestnení aj v druhej polovici rebríčka s vyšším bodovým ziskom, na MSR turnajoch by nepostupujúce tímy po SWISS získali 5 bodov ako doteraz, ale tímy v skupinách by boli ohodnotené priemerným bodovým ziskom zvlášť za zdieľané pozície na štvrtých miestach v tabuľke a na tretích miestach v tabuľke, a nie rovnako 5 bodmi ako teraz. Nový prepočet zabezpečuje aj hladší prechod bodovania za posledné bodované miesto v prvej polovici pri 16 vs 17 tímoch (17 resp. 20 bodov), 32 vs 33 tímoch (33 resp 36 bodov), atď.*

*Nové bodovanie je použiteľné aj pre SLK, kde počet všetkých prihlásených klubov stanovuje počet tímov na turnaji SLK. V roku 2020 to bolo 11 tímov kde finalisti dostali 220, 165 a 140 bodov a nepostupujúci z kvalifikácie rovnako po 5. Po novom by sa nepostupujúcim z kvalifikácie udelili body na základe nového návrhu od posledného miesta vynásobené koeficientom turnaja, a teda 5 bodov, 10 bodov, 20 bodov za umiestnenie na 4., 3, a 2. mieste v kvalifikácii, postupujúcim finalistom by sa udeľovali body podľa odohraného finále a to 200 bodov za 1. miesto, 145 za 2. miesto a 110 za 3. miesto.*

## Aktuálne znenie dokumentu

[*https://sfp.sk/lib/exe/fetch.php?media=dokumenty:2020-swiss.pdf*](https://sfp.sk/lib/exe/fetch.php?media=dokumenty:2020-swiss.pdf)

## Nové znenie

*V prílohe tohto dokumentu: MOPED\_klasifikacny\_poriadok\_bodovanie\_2022.pdf*